આગામી બુધવારે વડસાવિત્રીનો પવિત્ર દિવસ છે. આ દિવસે મહિલાઓ પતિના દીર્ઘાયુની કામના સાથે વડની પૂજા કરતી હોય છે, શાસ્ત્રમાં તેનું મહત્વ પણ દર્શાવાયુ છે. હાલમાં તો આ પ્રથા ભૂતકાળમાં રોપાયેલા શહેરમાં રોપાયેલા વડના ઝાડને લીધે આગળ વધી રહી છે. જોકે, આ પરંપરાને આવનારા ભવિષ્યમાં પણ જો જાળવી રાખવી હોય તો શહેરમાં વડ રોપવા જરૂરી છે. બીજાશબ્દોમાં શહેરનું પર્યાવરણ જાળવવું હોય તો માત્ર વડ જ નહીં પણ અન્ય વૃક્ષો પણ ઉગાડવા જરૂરી છે. એટલે વડસાવિત્રીની પરંપરા શહેરમાં વૃક્ષના વાવેતર માટે થોડી નિમિત બને તેવા પ્રયાસ પાલિકાએ હાથ ધર્યા છે.